Špecifiká zraniteľnosti mestského prostredia
Mestské prostredie je špecifické vysokou koncentráciou obyvateľstva, zastavaného územia a infraštruktúry. Vďaka tomu je však viac náchylné k škodám v dôsledku hydrometeorologických rizík, preto sa v spojitosti s klimatickými zmenami meria tzv. zraniteľnosť mestského prostredia.
Cieľom je samozrejme túto zraniteľnosť znižovať pomocou adaptácie mestského prostredia, čo zahŕňa jednak fyzické realizácie, ako sú zelené strechy, mobilné protipovodňové zábrany či tienenie, a tiež pravidelné aktualizácie krízových plánov.
Vznik tepelného ostrova ako dôsledok zmien prostredia
Najväčší tlak na adaptáciu mestského prostredia je v oblastiach tzv. tepelných ostrovov, ktoré sa týkajú hlavne veľkých miest, ako napr. Praha, Bratislava a pod. Ako je z názvu zrejmé, jedná sa o takú mestskú oblasť, ktorá je výrazne teplejšia.
Príčinou vzniku tepelných ostrovov je vysoká hustota zástavby, priemyselná činnosť a intenzívna doprava. Vzniká tak prostredie náchylné k celodenným vysokým teplotám.
Obrázok: Fotografia z termokamery ukazujúca teplotu Římskej ulice v Prahe 2. Terč na snímke ukazuje 44,7 ° C. Zdroj: Matematicko-fyzikálna fakulta Univerzity Karlovej
Čas na energetickú optimalizáciu budov
Meniace sa prostredie má samozrejme vplyv na všetko okolo, teda aj na budovy. Pri existujúcich stavbách aj pri novostavbách v projektovej fáze je preto potrebné myslieť na ich energetickú optimalizáciu.
Ak nechcete, aby v dôsledku klimatických zmien stabilne trpela vaša peňaženka, je nutné zacieliť na znižovanie energetickej náročnosti budovy a správne tepelné zónovanie. Energetická optimalizácia vám pomôže najmä znížiť náklady na vykurovanie budov v zimnom období a na ich chladenie v letnom období.
Akým spôsobom sa budovy energeticky optimalizujú? Tepelnú stratu možno znížiť napríklad výmenou starých okien, zateplením stien, podlahy a strechy domu. Pri komplexnom zateplení budovy môžete dosiahnuť úspory na vykurovaní až 60%. Naopak k chladeniu budovy v horúcich mesiacoch prispeje vhodná tieniaca technika, ako sú vonkajšie žalúzie, rolety či markízy. Úspora energie sa so správnym tienením udáva v rozmedzí 20-25% v rámci energetickej bilancie budovy.
Súčasné možnosti tienenia pri novostavbách
Keďže klimatické zmeny nie sú žiadnou novinkou, na súčasnom trhu je už tieniaca technika samozrejmosťou. Najmä developeri si dávajú pri novostavbách na tienení záležať, pretože silne ovplyvňuje dopyt a záujem o konkrétne bývanie.
Tieniacu techniku do novostavby rodinného domu je nutné vyberať už pri jej plánovaní. Jednak bude tienenie ladiť s architektúrou stavby a tiež sa vyhnete stresujúcim okamihom, ako je napríklad dodatočné sekanie do fasády.
Obrázok: Na tieniacu techniku je dobré myslieť už pri plánovaní novostavby. Zdroj: sunsystem.sk
Vonkajšie tienenie
- Najpopulárnejším vonkajším tienením sú vonkajšie žalúzie, ktoré sú najúčinnejším prostriedkom pri regulácii slnečných lúčov. Najväčšou výhodou predokenných žalúzií je polohovateľnosť lamiel, vďaka čomu si môžete nastaviť ideálnu priepustnosť svetla.
- Ďalším trendovým riešením sú vonkajšie rolety. Tie vás ochránia nielen pred slnkom a únikom tepla, ale tiež zamedzia pohľadom zvedavých susedov a zvýšia vašu bezpečnosť.
- Veľmi dobrou alternatívou sú aj screenové rolety. Tie sa od vonkajších líšia špeciálnou látkou, ktorá je priehľadná smerom von.
- Tieniaca technika by tiež mala byť súčasťou vašej terasy. Odporúčame najmä moderné bioklimatické pergoly, ktoré vás ochránia pred slnkom, dažďom i snehom.
- V súčasnej dobe je najpredávanejšia pergola s naklápacími lamelami PLACEO od spoločnosti Alaris. Výrobca k uvedenej pergole ponúka tiež bočné tienenie ALARIS. Jedná sa o screenové rolety, ktoré tienia, chránia proti vetru a vďaka špeciálnej PVC látke chránia aj proti dažďu.
Obrázok: screenové rolety zachovajú vaše súkromie aj váš prehľad o okolí. Zdroj: sunsystem.sk
Vnútorné tienenie
Interiérové tienenie patrí medzi najpoužívanejšie spôsoby zatienenia miestností, najmä vďaka prijateľnej cene a jednoduchej montáži. Hoci sú klasické horizontálne žalúzie z hliníka častou voľbou väčšiny domácností, existujú aj iné inovatívne možnosti vnútorného tienenia.
Obrázok: Na interiérové tienenie sa nepozerajte iba z hľadiska funkčnosti, ovplyvní tiež dizajn vášho obydlia. Zdroj: sunsystem.sk
Tienenie ako súčasť inteligentnej domácnosti
Väčšina typov tienenia, či už vonkajších, alebo vnútorných, sa v dnešnej dobe ponúka s elektrickým pohonom a praktickými senzormi. Napájanie pohonov si môžete zvoliť káblové alebo bezdrôtové, vždy by ste však na ich použitie mali myslieť už v projektovej fáze kvôli správnej elektroinštalácii.
Moderné tienenie sa môže ľahko stať súčasťou vašej inteligentnej domácnosti. Stačí vybrať správny pohon a žalúzie či rolety môžete jednoducho ovládať na diaľku pomocou smartfónu či počítača.